અહીં હીરામન હોવું એટલે પોતાની મર્યાદિત સાધનો અને સગવડોવાળી દુનિયામાં મસ્ત હોવું, જેવા અંદર એવા જ બહાર દેખાવું અને જગતમાત્ર પ્રત્યે આંખોમાં ભારોભાર વિસ્મય અંજાયેલું હોવું ઇત્યાદિ. આ બધા અંધાધૂંધ દોડતા લોકોને જો ભૂલેચુકે રસ્તામાં હીરામન દેખાઈ જાય તો પણ દોટના ઉન્માદ અને ઘાંઘાપણામાં એમને ન તો એ ખરેખરો હીરામન હોવા વિષે ભરોસો બેસે છે કે ન તો એમની અસલી તલાશનું સ્મરણ થાય છે !